વિક્રમ સંવત ર૦૭૩ના નૂતન વર્ષના સુપ્રભાતે આપનો રાશિ અધિપતિ ચંદ્ર ચોથા ભાવે તુલા રાશિથી પોતાની તીવ્ર ગતિથી આગળ વધતા રાશિચક્રનાં અનેક ચક્કરો કાપીને વર્ષના અંતે ફરીથી તુલા રાશિમાં ચોથા ભાવે જ જોવા મળે છે. જ્યારે ધનેશ સૂર્ય અને પરાક્રમેશ બુધ પણ વર્ષના આરંભે તુલા રાશિ અને ચોથા ભાવેથી પોતાનું ભ્રમણ શરૂ કરી આગળ વધતા રાશિચક્ર પૂર્ણ કરી વર્ષાંતે ફરીથી તુલા રાશિમાં ચોથા ભાવે જોવા મળે છે. જ્યારે ભાગ્યેશ ગુરુ વર્ષના આરંભે ત્રીજા ભાવે કન્યા રાશિથી પોતાની ધીમી ગતિથી આગળ વધતા વર્ષના અંતે તુલા રાશિમાં ચોથા ભાવે જોવા મળે છે. જ્યારે પંચમેશ અને કર્મેશ મંગળ વર્ષના આરંભે ધન રાશિ અને છઠ્ઠા ભાવેથી ભ્રમણ શરૂ કરી પોતાની આગવી ગતિથી આગળ વધતા વર્ષાંતે કન્યા રાશિમાં ત્રીજા ભાવે જોવા મળે.